CELEX: 62008CA0027
Language: mt
Date: 2009-04-30 00:00:00
Title: Kawża C-27/08: Sentenza tal-Qorti tal-Ġustizzja (Il-Ħames Awla) tat- 30 ta’ April 2009 (talba għal deċiżjoni preliminari mill-Bundesverwaltungsgericht — Il-Ġermanja) — BIOS Naturprodukte GmbH vs Saarland (Direttiva 2001/83/KEE — Artikolu 1(2)(b) — Kunċett ta’ prodott mediċinali abbażi tal-użu — Dożaġġ tal-prodott — Kundizzjonijiet normali ta’ użu — Riskju għas-saħħa — Kapaċità li jirrestawra, jikkoreġi jew jimmodifika l-funzjonijiet fiżjoloġiċi fil-bniedem)

4.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 153/10
            
         Sentenza tal-Qorti tal-Ġustizzja (Il-Ħames Awla) tat-30 ta’ April 2009 (talba għal deċiżjoni preliminari mill-Bundesverwaltungsgericht — Il-Ġermanja) — BIOS Naturprodukte GmbH vs Saarland
   (Kawża C-27/08) (1)
   
   (Direttiva 2001/83/KEE - Artikolu 1(2)(b) - Kunċett ta’ “prodott mediċinali abbażi tal-użu” - Dożaġġ tal-prodott - Kundizzjonijiet normali ta’ użu - Riskju għas-saħħa - Kapaċità li jirrestawra, jikkoreġi jew jimmodifika l-funzjonijiet fiżjoloġiċi fil-bniedem)
   2009/C 153/20
   Lingwa tal-kawża: Il-Ġermaniż
   
      Qorti tar-rinviju
   
   Bundesverwaltungsgericht
   
      Partijiet fil-kawża prinċipali
   
   
      Rikorrenti: BIOS Naturprodukte GmbH
   
      Konvenuta: Saarland
   
      Suġġett
   
   Talba għal deċiżjoni preliminari — Bundesverwaltungsgericht — Interpretazzjoni tal-Artikolu 1(2) tad-Direttiva 2001/83/KE tal-Parlament Ewropew u tal-Kunsill tas-6 ta’ Novembru 2001 dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem (ĠU L 311, p. 67), kif emendata bid-Direttiva 2004/27/KE tal-Parlament Ewropew u tal-Kunsill tal-31 ta’ Marzu 2004 li temenda d-Direttiva 2001/83/KE dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem (ĠU L 136, p. 34) — Kunċett ta’ prodott mediċinali — Prodott li jikkontjeni sustanza li għandha effett terapewtiku f’doża qawwija, iżda li tista’ tkun ta’ ħsara għas-saħħa f’doża iżgħar, bħal dik irrakkomandata mill-produttur — Estratt tal-boswellia
   
      Dispożittiv
   
   L-Artikolu 1(2) tad-Direttiva 2001/83/KEE tal-Parlament Ewropew u tal-Kunsill tas-6 ta’ Novembru 2001 dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem, kif emendata bid-Direttiva 2004/27/KE tal-Parlament Ewropew u tal-Kunsill tal-31 ta’ Marzu 2004, għandu jkun interpretat fis-sens li prodott li fil-kompożizzjoni tiegħu hemm sustanza li għandha effett fiżjoloġiku meta użata f’doża speċifika, mhuwiex prodott mediċinali abbażi tal-użu, sakemm, meta jitqies id-dożaġġ tas-sustanza attiva u meta l-prodott jittieħed skont l-istruzzjonijiet għall-użu tiegħu, huwa jikkostittwixxi riskju għas-saħħa, mingħajr ma jkun kapaċi madankollu, li jirrestawra, jikkoreġi jew jimmodifika l-funzjonijiet fiżjoloġiċi fil-bniedem.
   
      (1)  ĠU C 92, 12.4.2008